Diari Oficial de la Generalitat Valenciana


Sumari del DOGV 9990, del 22-11-2024 (2024/12444)

RESOLUCIÓ d'11 de novembre de 2024, del lletrat major-secretari general de Les Corts , del procés abreujat de caràcter públic obert al personal funcionari de carrera i personal laboral al servici de les administracions públiques i entitats del sector públic per a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d'Imatge i So, del Servici de Contractació, Convenis i Infraestructures de Les Corts Valencianes. (Convocatòria d'11 de novembre de 2024) [RLM-DM-129/XI - 11.11.2024]
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9990

Data del DOGV
:   22-11-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/12737

CVE
:   QXJY-E-8601-29996

Data del document
:   11-11-2024

Organisme emissor
:   Corts Valencianes

Tipus de document
:   Resolució

Per la Resolució del lletrat major-secretari general de les Corts RLM-DM-127/XI, de 25 d’octubre del 2024, es va convocar un concurs intern entre el personal de les Corts Valencianes per a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts Valencianes.

La comissió de valoració del concurs intern esmentat, per l’acord del 5 de novembre de 2024, va resoldre el procediment i va declarar desert el concurs intern referenciat per a la provisió temporal del lloc de treball vacant de tècnic o tècnica de registre i so, número 5204.

La cap del Servei de Contractació, Convenis i Infraestructures ha manifestat, mitjançant l’escrit de 5 de novembre de 2024, que no només es mantenen sinó que s’han agreujat les circumstàncies que van generar la necessitat de cobrir amb urgència el lloc de treball vacant de tècnic o tècnica de registre i so, número 5204, de conformitat amb l’article 5 del Reglament per a la selecció del personal interí (text actualitzat, BOCV número 32/XI, de 14 de desembre de 2023), i ha proposat que, en el cas que s’aprove la convocatòria d’un procés abreujat de caràcter públic per a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts Valencianes, siga obert al personal funcionari de carrera i personal laboral al servei de les administracions públiques que reunisquen els requisits exigits per a aquest lloc de treball 5204, i que en el procediment de selecció s’incloga una prova pràctica per a acreditar els coneixements en el maneig del sistema audiovisual broadcast de què està dotada la institució, tot això en el marc de les funcions pròpies del lloc de treball de tècnic o tècnica de registre i so.

El lletrat major-secretari general, per la Resolució RLM-DM-127/XI, de 25 d’octubre de 2024, va resoldre cobrir, mitjançant els processos de provisió temporal previstos en l’articulat del Reglament per a la selecció del personal interí (text actualitzat, BOCV número 32/XI, de 14 de desembre de 2023), el lloc de treball de tècnic o tècnica de registre i so número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts, subgrup C1, CD:22, CE:CV13, CEDP: C1-22-CV13; situació: vacant.

Com que hi ha prou dotació pressupostària i el Servei d’Afers Econòmics ha fet la retenció de crèdit per al lloc de treball vacant de tècnic o tècnica de registre i so, número 5204, i ha fet la projecció de la nòmina corresponent als llocs de treball existents a 1 de gener del 2024 per a l’exercici econòmic de 2024.

De conformitat amb el que disposa l’article 5 del Reglament per a la selecció de personal interí de Les Corts Valencianes (text actualitzat, BOCV número 32/XI, de 14 de desembre de 2023); atesos l’informe favorable de fiscalització de la Intervenció de Les Corts Valencianes, número de referència CV/DRH/FI/2024/10, així com l’informe jurídic emès pel lletrat director de Personal; en virtut del Acord 3.173/IX, de la Mesa de les Corts Valencianes, de 12 de febrer de 2019, sobre delegació en el lletrat major-secretari general de la competència per a dictar les resolucions que a la Mesa de les Corts Valencianes corresponga adoptar en assumptes i expedients en matèria de personal (BOCV número 344/IX, de 15 de febrer de 2019),

RESOLC

*Primer*

Convocar un procés abreujat de caràcter públic obert al personal funcionari de carrera i personal laboral al servei de les administracions públiques i entitats del sector públic que reunisquen els requisits exigits per a l’accés al lloc de treball, per a la provisió temporal del lloc de treball de tècnic o tècnica de registre i so número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts Valencianes; situació: vacant.

El seu cessament es produirà quan desaparega la necessitat d’exercici temporal del lloc de treball que motiva la convocatòria del procés abreujat de caràcter públic, es proveïsca efectivament amb caràcter definitiu mitjançant el procediment corresponent per funcionari o funcionària o s’amortitze el lloc de treball.

*Segon*

Comunicar aquesta resolució, perquè en prenguen coneixement i tinga els efectes que calga, al Consell de Personal; al lletrat director de Contractació, Convenis i Infraestructures, Seguretat i Relacions Públiques i Protocol; a la cap del Servei de Contractació, Convenis i Infraestructures, i a la cap del Departament de Recursos Humans.

*Tercer*

Publicar aquesta resolució i les bases annexes en la pàgina web de les Corts Valencianes, en el *Butlletí Oficial de les Corts Valencianes*  i en el *Diari Oficial de la Generalitat Valenciana*.

Palau de les Corts Valencianes

València, 11 de novembre de 2024

Francisco J. Visiedo Mazón

Lletrat major-secretari general

*Bases de la convocatòria d’un procés abreujat de caràcter públic obert al personal funcionari de carrera i personal laboral al servei de les administracions públiques i entitats del sector públic per a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts Valencianes*

*Primera. Objecte*

És objecte d’aquesta convocatòria la selecció entre el personal funcionari de carrera i personal laboral al servei de les administracions públiques i entitats del sector públic que reunisquen els requisits exigits per al lloc de treball convocat, de conformitat amb l’Acord de la Mesa de les Corts Valencianes 2.732/IV, de 30 de novembre de 1998 (BOCV número 300/IV, de 30 de desembre de 1998), d’una persona aspirant per a la provisió temporal del lloc de treball de tècnic o tècnica de registre i so número 5204, adscrit a la Unitat d’Imatge i So del Servei de Contractació, Convenis i Infraestructures de les Corts, pertanyent al subgrup C1, CD:22 CE: CV13, CEDP: C1-22-CV13, vacant en la relació de llocs de treball de les Corts.

El seu cessament es produirà quan desaparega la necessitat d’exercici temporal del lloc de treball que motiva la convocatòria del procés abreujat de caràcter públic, es proveïsca efectivament amb caràcter definitiu mitjançant el procediment corresponent per funcionari o funcionària o s’amortitze el lloc de treball.

La classificació del lloc de treball esmentat es va efectuar en la relació de llocs de treball de les Corts, aprovada mitjançant l’Acord número 2732/IV, de 30 de novembre de 1998 (BOCV número 300/IV, de 30 de desembre de 1998),classificació que no s’ha modificat des de la data esmentada.

Aquesta classificació no va ser objecte de fiscalització prèvia perquè és anterior a la creació de la Intervenció de Les Corts i l’aprovació i l’entrada en vigor de les Normes reguladores de la fiscalització de les despeses que s’hagen de finançar amb càrrec al pressupost de les Corts,aprovades, a proposta de la Presidència, per la Mesa de les Corts, d’acord amb la Comissió de Govern Interior, el 9 de setembre de 2014 (DOGV número 7.401, de 12 de novembre de 2014). Actualment és vigent el text refós de les Normes reguladores de la fiscalització de les despeses que s’hagen de finançar amb càrrec al pressupost de les Corts, aprovat per la Mesa de les Corts, de acord amb la Comissió de Govern Interior, el 8 d’octubre de 2018 (DOGV 8561, 03.06.2019), normes que han sigut modificades puntualment en el subapartat a de l’apartat 3 de la norma segona, per l’Acord número 1059/X, de 10 de novembre de 2020, adoptat per la Mesa de les Corts, d’acord amb la Comissió de Govern Interior (DOGV número 8.966, de 3 de desembre de 2020).

Les funcions d’aquest lloc de treball, segons figuren en la relació de llocs de treball de les Corts Valencianes, aprovades mitjançant l’Acord de la Mesa de les Corts Valencianes 2.732/IV, de 30 de novembre de 1998 (BOCV número 300/IV, de 30 de desembre de 1998) i de conformitat amb el que es disposa per a la Unitat d’Imatge i So en l’article 12 dels Estatuts de govern i règim interior de les Corts (EGRI-CV), aprovats mitjançant l’Acord de Mesa 275/X, de 29 d’octubre de 2019 (BOCV número 40/X, de 20 de novembre de 2019), són les següents:

«En l’àmbit de les competències que corresponguen a l’àrea, el departament o el servei a què està adscrit aquest lloc de treball, desenvoluparà, d’acord amb la titulació exigida per a l’accés al lloc, les funcions següents:

– Atendre el funcionament del circuit intern de televisió, instal·lacions de sonorització de la càmera i sistema de votació electrònica.

– El registre o gravació visual i sonor dels debats i actes parlamentaris, es facen a la seu de la cambra o fora d’aquesta, i la preparació dels mitjans i els instruments necessaris per a aquests menesters.

– La reproducció i arxiu del material registrat.

– El seguiment d’informatius i campanyes electorals emeses per televisió.

– El control de l’arxiu de cintes de vídeo i àudio, en coordinació amb el Departament d’Arxiu.

Depèn directament de la cap del Servei de Contractació, Convenis i Infraestructures.»

*Segona. Requisits de les persones aspirants*

Per ser admès o admesa al procés abreujat de caràcter públic han de reunir els requisits següents:

1. Ser funcionari o funcionària de carrera o personal laboral al servei de les administracions públiques i entitats del sector públic.

2. Titulació: Formació professional de segon grau o equivalent o tenir aprovades les proves d’accés a la universitat per a majors de 25 anys.

3. Acreditar la realització de la formació bàsica en igualtat (20 hores).

*Tercera. Sol·licituds i termini de presentació*

Les persones que vulguen participar en el procediment de provisió han de presentar la sol·licitud, el model de la qual figura com a annex, adreçada al lletrat major-secretari general de les Corts Valencianes, en el Registre de les Corts Valencianes.

Ho han de fer telemàticament, a través d’internet, mitjançant la signatura electrònica, emplenant el formulari 0010 «Presentació d’escrits genèrics», que figura en la seu electrònica de les Corts <seu.cortsvalencianes.es> d’acord amb l’article 14 de la Llei 39/2015, de 1 d’octubre, de procediment administratiu comú de les administracions públiques.

La sol·licitud ha d’anar acompanyada dels documents que acrediten fefaentment els requisits exigits. Documentació que cal adjuntar:

– Certificat de la condició de funcionari o funcionària de carrera o personal laboral al servei de les administracions públiques i entitats del sector públic.

– Fotocòpia compulsada de la titulació acadèmica exigida com a requisit per a ser admès o admesa a aquest procediment.

– Certificació acreditativa de la formació en igualtat.

– Relació de mèrits i còpia compulsada de la documentació acreditativa.

La relació de mèrits ha de seguir l’ordre en què apareixen en la base cinquena, primera fase, qualificació dels mèrits al·legats per les persones aspirants, d’aquesta convocatòria.

El termini de presentació de sol·licituds és de deu dies hàbils, comptadors des de l’endemà de la publicació de la resolució de la convocatòria en el *Butlletí Oficial de les Corts Valencianes*, en el *Diari Oficial de la Generalitat Valenciana*  i en la pàgina web de les Corts Valencianes [www.cortsvalencianes.es](http://www.cortsvalencianes.es).

Les publicacions que s’hagen de fer al llarg d’aquest procediment es faran en la pàgina web esmentada.

*Quarta. Comissió de valoració*

La comissió de valoració està composta pels membres següents:

– Francisco J. Visiedo Mazón, lletrat major-secretari general de les Corts Valencianes.

– Juan Antonio Martínez Corral, lletrat director de Personal.

– José Carlos Navarro Ruiz, lletrat director de Contractació, Convenis i Infraestructures; Seguretat i Relacions Públiques, i Protocol.

– Paz Garcés Carbonell, cap del Servei de Contractació, Convenis i Infraestructures.

– Isabel Márquez Medina, representant designada pel Consell de Personal.

– Asunción Cabedo Llorens, cap del Departament de Recursos Humans, que actua com a secretària de la comissió.

Tots els membres de la comissió de valoració actuen amb veu i vot.

La comissió de valoració, per a complir millor els seus fins, pot, quan ho considere necessari o convenient, demanar l’assessorament d’especialistes, que actuen amb veu però sense vot.

Aquesta comissió se sotmet, en la composició i el funcionament, al que disposa per a òrgans col·legiats la Llei 40/2015, d’1 d’octubre, de règim jurídic del sector públic, i al que disposa la normativa que hi siga aplicable.

*Cinquena. Procediment de selecció*

Finalitzat el termini de presentació de sol·licituds, el lletrat major-secretari general convocarà la comissió de valoració perquè inicie immediatament el procediment de selecció per a la provisió temporal del lloc de treball 5204 convocat.

El procediment de selecció, d’acord amb el que disposa l’article 5 del Reglament per a la selecció de personal interí de Les Corts Valencianes (text actualitzat, BOCV número 32/XI, de 14 de desembre de 2023) i amb la proposta de la cap del Servei de Contractació, Convenis i Infraestructures, consisteix en dues fases:

– Baremació dels mèrits presentats i acreditats degudament.

– Realització d’una prova que tinga relació directa amb les funcions que cal exercir en el lloc de treball de tècnic o tècnica de registre i so número 5204 i que permeta acreditar els coneixements en el maneig del sistema audiovisual broadcast de què està dotada la institució.

Primera fase. Qualificació dels mèrits al·legats per les persones aspirants

Aquests mèrits s’han de valorar ajustant-se al que preveu l’annex del Reglament per a la selecció de personal interí de Les Corts Valencianes (text actualitzat, BOCV número 32/XI de 14 de desembre de 2023).

El barem per a la qualificació dels mèrits que figura en l’annex esmentat és el següent:

1. Formació

1.1. Titulacions acadèmiques

Valoració de les titulacions acadèmiques relacionades directament amb els llocs de treball fins a un màxim de 2 punts, d’acord amb l’escala següent:

– Títol de doctor: 1,50 punts

– Títol oficial de màster universitari o diploma d’estudis avançats: 1,00 punts

– Títol de llicenciat universitari o equivalent: 0,90 punts

– Títol de grau universitari: 0,70 punts

– Títol universitari mitjà o equivalent: 0,60 punts

– Títol de grau superior de formació professional: 0,50 punts

– Batxillerat, FP de segon grau, accés a la universitat per a majors de 25 anys o equivalent: 0.40 punts

No es valoren com a mèrits aquelles titulacions que figuren com a requisit per a l’accés al lloc de treball ni aquelles que siguen necessàries per a obtenir altres titulacions ja presentades.

Les titulacions indicades en aquest apartat s’han d’adaptar al que establisca la regulació sobre homologació, declaració d’equivalència a titulacions i a nivell acadèmic i convalidació de títols estrangers d’educació superior als títols o nivells espanyols, i el procediment per a determinar la correspondència als nivells 2 o 3 del Marc espanyol de qualificacions per a l’educació superior dels títols oficials d’arquitectura, enginyeria, llicenciatura, arquitectura tècnica, enginyeria tècnica i diplomatura.

1.2. Cursos de formació i perfeccionament

a) Valoració fins a un màxim de 4,00 punts de l’assistència a cursos de formació i perfeccionament relacionats directament amb les funcions dels llocs de treball que cal cobrir, impartits per institucions públiques i entitats homologades oficialment per a impartir cursos. S’inclouen en aquest apartat els màsters, els títols propis universitaris o la formació equivalent.

Els cursos sobre ofimàtica només són valorats fins a un màxim de 1,50 punts del total de 4,00 punts que valoren l’assistència a cursos.

La valoració de l’assistència a cada curs s’efectua en funció de la durada, en relació amb l’escala següent:

– Fins a 14 hores: 0,10 punts

– De 15 o més hores: 0,25 punts

– De 21 o més hores: 0,50 punts

– De 41 o més hores: 0,75 punts

– De 75 o més hores: 0,90 punts

b) Valoració fins a un màxim de 2,00 punts per haver impartit classes en cursos o activitats formatives relacionats directament amb les funcions dels llocs de treball que cal cobrir, impartits per institucions públiques i entitats oficialment homologades per a impartir cursos.

La valoració de la docència a cada curs s’efectua en funció de la durada, en relació amb l’escala següent:

– Fins a 14 hores: 0,10 punts

– De 15 o més hores: 0,25 punts

– De 21 o més hores: 0,50 punts

– De 41 o més hores: 0,75 punts

– De 75 o més hores: 0,90 punts

1.3. Coneixements de valencià

Els coneixements de valencià s’han de valorar fins a un màxim de 3,50 punts sempre que s’acredite estar en possessió del títol, el certificat o l’homologació corresponents emesos per la Junta Qualificadora de Coneixements de Valencià, segons l’escala següent:

– Coneixement de grau oral: 0,75 punts

– Coneixement de grau elemental: 1,25 punts

– Coneixement de grau mitjà: 1,75 punts

– Coneixement de grau superior: 2,25 punts

Els certificats emesos per la Junta Qualificadora de Coneixements de Valencià de capacitació tècnica es valoren independentment per cada especialitat amb l’escala següent:

– Llenguatge als mitjans de comunicació: 0,50 punts

– Llenguatge administratiu: 0,75 punts

– Correcció de textos: 1,25 punts

1.4. Coneixement d’altres idiomes

Es pot valorar fins a un màxim de 2,40 punts el coneixement de llengües de conformitat amb els sis nivells segons es defineixen en el Marc europeu comú de referència per a les llengües, en aplicació del Reial decret 1.629/2006, de 29 de desembre, i els decrets del Consell 155/2007, de 21 de setembre; 119/2008, de 5 de setembre, i 61/2013, de 17 de maig, aplicant la llista de valors següent:

– Nivell A1: 0,20 punts

– Nivell A2: 0,40 punts

– Nivell B1: 0,60 punts

– Nivell B2: 0,80 punts

– Nivell C1: 1,00 punts

– Nivell C2: 1,20 punts

2. Antiguitat i experiència

2.1. Antiguitat

Valoració amb 0,02 punts per cada mes complit de servei en actiu en les Corts Valencianes, en les Corts Generals o en altres parlaments autonòmics, i a raó de 0,01 punts cada mes complit de servei en actiu en altres administracions públiques o en el sector públic, fins a un màxim de4,00 punts.

En cap cas no es computen els serveis que hagen sigut prestats simultàniament amb altres ja al·legats i puntuats.

2.2. Experiència

Valoració amb 0,02 punts per cada mes complit havent exercit un lloc de treball anàleg al que es cobrirà, fins a un màxim de 2,00 punts.

La puntuació mínima exigida en la valoració de mèrits, en la convocatòria per a la provisió temporal del lloc de treball 5204, objecte d’aquest procediment abreujat, és de 8,00 punts.

Segona fase.Prova

La comissió de valoració convocarà els aspirants a la realització d’una prova que tinga relació directa amb les funcions del lloc de treball de tècnic o tècnica de registre i so i permeta acreditar un nivell competencial i la capacitat suficient per a desenvolupar-les, de conformitat amb la relació de llocs de treball de les Corts Valencianes, aprovada mitjançant l’Acord de la Mesa de les Corts Valencianes 2.732/IV, de 30 de novembre de 1998 (BOCV número 300/IV, de 30 de desembre de 1998), enumerades en la base primera d’aquesta convocatòria i de conformitat amb el que es disposa per a la Unitat d’Imatge i So en l’article 12.6 dels Estatuts de govern i règim interior (EGRI-CV), que regulen l’organització i el funcionament de la Secretaria General (BOCV número 40/X, de 20 de novembre de 2019).

La prova es realitzarà una vegada s’hagen valorat els mèrits i només hi podran accedir les persones aspirants que hagen obtingut la puntuació mínima de 8,00 punts exigida en la fase de valoració dels mèrits, d’acord amb el que disposa l’article 4, punt 5, del Reglament per a la selecció de personal interí de Les Corts Valencianes, text actualitzat, BOCV número 32/XI, de 14 de desembre de 2023.

Desenvolupament de la prova

Consisteix en la resolució d’un cas pràctic sobre matèries relacionades amb les funcions pròpies del lloc de treball número 5204 que cal cobrir que permeta acreditar els coneixements en el maneig del sistema audiovisual broadcast de què està dotada la Institució. Per a la realització d’aquesta part les persones aspirants disposen d’un màxim de dues hores.

La comissió facilitarà els elements necessaris per a la realització de la prova.

La prova es qualifica fins a un màxim de 10,00 punts i cal obtenir una puntuació total mínima de 5,00 punts. Les persones aspirants que no obtinguen la puntuació mínima referida quedaran excloses del procés selectiu.

La puntuació assignada per la comissió de valoració per a la prova és la resultant de la mitjana de la suma de les puntuacions atorgades per cadascun dels membres.

La convocatòria de la prova serà comunicada amb un termini mínim de quaranta-vuit hores.

Un cop finalitzada la prova i qualificada per la comissió de valoració, s’obtindrà la puntuació final mitjançant la suma de les qualificacions obtingudes en el concurs de mèrits i en la prova.

*Sisena. Nomenament*

Finalitzada l’avaluació de les persones aspirants, la comissió de valoració acordarà la resolució del procediment i elevarà la proposta de nomenament interí o adscripció provisional en comissió de serveis, per a exercir el lloc de treball oferit, a la persona que haja obtingut la qualificació més alta, proposta que s’elevarà al lletrat major-secretari general, en virtut de l’Acord de la Mesa de les Corts Valencianes número 3.173/IX, de 12 de febrer de 2019 (BOCV número 344, de 15 de febrer de 2019), a l’efecte de formalitzar el nomenament interí o l’adscripció provisional en comissió de serveis, una vegada obtinguda l’autorització que corresponga de l’administració d’origen.

L’acord de resolució del procés abreujat de caràcter públic proposarà al lletrat major-secretari general la data en què la persona nomenada o adscrita provisionalment en comissió de serveis començarà a exercir el lloc de treball.

*Setena. Protecció de dades de caràcter personal*

D’acord amb la legislació europea i espanyola en protecció de dades de caràcter personal, Les Corts Valencianes, en qualitat de responsable, tracten les dades facilitades per les persones aspirants.

Aquestes dades es tracten amb l’única finalitat de gestionar les sol·licituds i posteriorment participar en el procés selectiu organitzat per Les Corts Valencianes. Així mateix, es fan servir per a gestionar les llistes de selecció.

El nom i els cognoms; quatre xifres numèriques aleatòries del document nacional d’identitat, el número d’identitat d’estranger, el passaport o un document equivalent; l’admissió o no a aquest procés de provisió; el motiu de l’exclusió; els resultats de les diferents fases del procés selectiu; la valoració dels mèrits; la puntuació final; l’ordre en el resultat, així com la inclusió en la llista d’espera resultant del procés selectiu, es poden publicar en:

– El tauler d’anuncis de les Corts Valencianes, segons estableix l’article 45.1.b de la Llei 39/2015, d’1 d’octubre, del procediment administratiu comú de les administracions públiques.

– En el lloc web institucional, de conformitat amb el que estableix la Llei 39/2015, d’1 d’octubre, del procediment administratiu comú de les administracions públiques.

– En el *Butlletí Oficial de les Corts Valencianes*.

– En el *Diari Oficial de la Generalitat Valenciana*.

La base legal per a tractar les dades de caràcter personal de les persones aspirants, amb les finalitats abans esmentades, és la signatura de la sol·licitud d’admissió al procés de provisió i, amb això, l’acceptació de les bases de la convocatòria. Així mateix, Les Corts Valencianes estan legitimades per a tractar les dades personals dels candidats sobre la base del compliment de les obligacions legals que regeixen els processos de selecció en el sector públic.

Les dades de caràcter personal aportades per les persones aspirants es conserven, com a mínim, el temps necessari per a atendre possibles reclamacions i recursos del procés de provisió i, més enllà, durant el temps necessari per a complir les obligacions legals pertinents que se’n deriven. Aquestes no se cedeixen o comuniquen a tercers, excepte en els supòsits previstos legalment.

Les persones aspirants al lloc de treball oferit poden exercir els seus drets d’accés, rectificació, supressió i portabilitat de les dades, de limitació i oposició a tractar-les, així com a no ser objecte de decisions basades únicament en el tractament automatitzat de les seues dades, quan corresponguen. A aquest efecte, han de presentar un escrit al Registre General de les Corts Valencianes (plaça de Sant Llorenç, número 4, 46936 València). En l’escrit han d’especificar quins d’aquests drets sol·licita que se satisfacen i, alhora, han de mostrar o, en cas d’enviament postal, acompanyar, fotocòpia del DNI o document identificatiu equivalent Si actuen mitjançant un representant, legal o voluntari, han d’aportar també el document que acredite la representació i el seu document identificatiu. Així mateix, si consideren vulnerat el dret a la protecció de dades personals, poden interposar una reclamació davant del delegat de protecció de dades de les Corts Valencianes [tatytuudrtenebnxowy@lrwhy.bn](mailto:zlfthntdokbpnixwpgv@wburq.ct)  o, si escau, davant l’Agència Espanyola de Protecció de Dades [www.aepd.es](http://www.aepd.es).

*Vuitena. Recursos*

Contra les actuacions de la comissió de valoració es pot interposar un recurs davant la Mesa de les Corts en el termini d’un mes comptador a partir de l’endemà de la publicació en la pàgina web o de la notificació, segons el que preveu l’article 54 de l’Estatut del personal de les Corts (text consolidat publicat en el BOCV número 320/IX, de 15 de novembre de 2018).

ANNEX

|  |
| --- |
| *Sol·licitud per participar en la convocatòria del procés abreujat de caràcter públic obert al personal funcionari de carrera i personal laboral al servei de les administracions públiques i entitats del sector públic per a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d’Imatge i So, del Servei de Contractació, Convenis i Infraestructures de les Corts Valencianes. (Convocatòria de 11 de novembre de 2024)* |
| |  |  | | --- | --- | | COGNOMS I NOM: |  | | DNI: |  | | ADREÇA: |  | | TELÈFON: |  | | CORREU ELECTRÒNIC: |  | |
| ADMINISTRACIÓ D’ORIGEN  |  |  | | --- | --- | | ADMINISTRACIÓ: |  | | LLOC DE TREBALL: |  | |
| DOCUMENTACIÓ QUE S’ACOMPANYA  |  |  | | --- | --- | |  | Certificat de la condició de funcionari o funcionària de carrera i personal laboral al servei de les administracions públiques i entitats del sector públic | |  | Fotocòpia compulsada de la titulació exigida com a requisit per a participar en el procés abreujat | |  | Certificat en formació d’igualtat (20 hores) | |  | Relació de mèrits i còpia compulsada de la documentació acreditativa | |
| La persona que subscriu sol·licita participar en la convocatòria del procés abreujat de caràcter públic obert a personal funcionari de carrera i personal laboral al servei de les administracions públiques i entitats del sector públicper a la provisió temporal del lloc de treball vacant de tècnic o tècnica de registre i so, número 5204, adscrit a la Unitat d’Assistència Tècnica del Servei de Contractació, Convenis i Infraestructures de les Corts Valencianes, i declara que compleix tots els requisits establits en les bases de la convocatòria. |
| \_\_\_\_\_\_\_\_\_\_\_\_\_\_\_\_\_, \_\_\_\_\_ de \_\_\_\_\_\_\_\_\_\_\_\_\_\_\_\_\_\_\_\_\_\_ de 2024    La persona sol·licitant    Signatura: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

  

AL LLETRAT MAJOR-SECRETARI GENERAL

De conformitat amb el que disposa la legislació sobre protecció de dades de caràcter personal, el responsable del tractament de les vostre dades són Les Corts Valencianes. Les dades es tracten a fi de gestionar el procediment de provisió temporal del lloc de treball número 5204, de tècnic o tècnica de registre i so, adscrit a la Unitat d’Assistència Tècnica del Servei de Contractació, Convenis i Infraestructures de les Corts Valencianes, així com per a l’exercici de les funcions pròpies en l’àmbit de les seues competències. La legitimació per a l’ús de les vostres dades està basada en l’exercici de poders públics atorgats a aquesta entitat i el consentiment de la persona interessada. Se cedeix informació a altres administracions públiques o en cas d’obligació legal. Els resultats es publiquen si es considera així. Les dades es conserven en l’arxiu de la institució durant els terminis definits en la normativa pròpia de gestió documental. Les persones interessades poden exercir els seus drets d’accés, rectificació, supressió, oblit i limitació del tractament, mitjançant una instància presentada davant el Registre General de les Corts Valencianes. Així mateix, en cas de considerar vulnerat el vostre dret a la protecció de dades personals, podeu interposar una reclamació davant del nostre delegat de protecció de dades <yunralatjmjkduueicf@cmglg.zl>  o, si escau, davant l’Agència Espanyola de Protecció de Dades <www.agpd.es>.